b"\n_START_ARTICLE_\nMatt Giteau\n_START_SECTION_\nClubs\n_START_PARAGRAPH_\nGiteau va fer el seu debut amb els Brumbies ACT l'any 2001 i va romandre en el club durant 4 temporades en les quals va aconseguir dos t\xc3\xadtols de Super Rugby els anys 2001 i 2004. L'abril de 2006 es va anunciar el seu fitxatge per Western Force Super Rugbi, per a la temporada 2007, on va romandre dues temporades per realitzar el cam\xc3\xad de tornada novament als Brumbies on va jugar dues temporades m\xc3\xa9s. En la temporada 2011-2012 Giteau decideix donar un gir a la seva carrera i provar en el vell continent de la m\xc3\xa0 del Toulon franc\xc3\xa8s en el top 14, un acord que es va endarrerir fins a l'acabament del campionat mundial de 2011. En 2013 es proclama campi\xc3\xb3 de la Heineken Cup en guanyar en la final a Clermont Auvergne per 16-15. La temporada 2013-2014 Giteau i el Toulon aconsegueixen el doblet en proclamar-se campions del top 14 franc\xc3\xa8s davant Castres Olympique per 18-10 i de la Copa d'Europa de rugbi a 15 en v\xc3\xa8ncer a Saracens per 23-6, amb un assaig del mateix Giteau. A la temporada 2014-15 tornarien a repetir el t\xc3\xadtol de campions de la Copa d'Europa de rugbi a 15 al tornar a v\xc3\xa8ncer a Clermont Auvergne a Londres.\n_START_SECTION_\nInternacional\n_START_PARAGRAPH_\nLa carrera internacional de Giteau va comen\xc3\xa7ar r\xc3\xa0pidament, ja que el 2002 va ser seleccionat per primera vegada amb els wallabies i el 2003 formava part de l'equip que jugaria la Copa Mundial de Rugbi de 2003 campionat en el qual Austr\xc3\xa0lia era l'amfitriona i on va perdre la final davant Anglaterra per un resultat de 20-17, on Giteau va sortir com a suplent per ocupar el lloc d'obertura. En 2007, Giteau va ser seleccionat per Austr\xc3\xa0lia per a la Copa del M\xc3\xb3n de Rugbi de 2007 disputada a Fran\xc3\xa7a on va jugar de centre titular convertint-se, amb 40 punts, en el jugador que m\xc3\xa9s punts va aconseguir per al seu pa\xc3\xads, encara que va acabar lesionat en el partit de quarts de final que el seu equip va perdre contra Anglaterra 10-12. Una vegada acabat el campionat del m\xc3\xb3n, Giteau va ser seleccionat pels Barbarians per ocupar el lloc d'obertura davant Sud-\xc3\xa0frica, que acabava de proclamar-se campiona del m\xc3\xb3n. L'any\xc2\xa02008, el nou entrenador dels Wallabies Robbie Deans va decidir confiar a Giteau el lloc d'obertura titular d'Austr\xc3\xa0lia, despr\xc3\xa9s de la jubilaci\xc3\xb3 de Stephen Larkham. L'any 2011 no va ser seleccionat per disputar la Copa del M\xc3\xb3n de Rugbi de 2011 a Nova Zelanda. Des de 2011 Giteau no ha tornat a la selecci\xc3\xb3 a causa de la normativa de la federaci\xc3\xb3 australiana de no seleccionar a jugadors que juguin fora del super XV."